Tijorat banklarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga qoʻshimcha va oʻzgartirishlar kiritish haqida
(resolution, 2025-04-04)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi va Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 1. Oʻzbekiston Respublikasi Markaziy banki boshqaruvi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2017-yil 17-apreldagi 343-V va 14-son qarori (roʻyxat raqami 2886, 2017-yil 23-may) (Oʻzbekiston Respublikasi qonun hujjatlari toʻplami, 2017-y., 21-son, 401-modda) bilan tasdiqlangan Tijorat banklarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga ilovaga muvofiq qoʻshimcha va oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. 1-band quyidagi mazmundagi xatboshilar bilan toʻldirilsin: “nominant — jismoniy (jismoniy shaxslar guruhi) yoki yuridik shaxs tomonidan uning nomidan tashkilotga nisbatan muayyan maqomda ish yuritish uchun tayinlangan jismoniy yoki yuridik shaxs; nominator — nominantga bevosita yoki bilvosita oʻz nomidan direktor yoki aksiyador sifatida harakat qilish toʻgʻrisida koʻrsatma beradigan jismoniy (jismoniy shaxslar guruhi) yoki yuridik shaxs; aniqlik darajasi — tijorat bankining avtomatlashtirilgan axborot tizimlarida operatsiya ishtirokchilaridan birining identifikatsiya maʼlumotlari Roʻyxatdagi shaxslarning identifikatsiya maʼlumotlari bilan solishtirish jarayonida mos kelish darajasini ifodalovchi koʻrsatkich.”. 2. 6-bandning oʻninchi xatboshisi quyidagi tahrirda bayon etilsin: “Roʻyxatga kiritilgan shaxslarning operatsiyasini aniqlash hamda ushbu operatsiyalarni kechiktirmasdan va oldindan xabar qilmasdan toʻxtatib turish (yuridik yoki jismoniy shaxsning hisobvaragʻiga tushgan pul mablagʻlarini hisobga kiritish boʻyicha operatsiyalar bundan mustasno) va (yoki) pul mablagʻlarini yoki boshqa mol-mulkini ishga solmay toʻxtatib qoʻyish hamda toʻxtatib turilgan operatsiyalarni hamda ishga solmay toʻxtatib qoʻyilgan pul mablagʻlari yoki boshqa mol-mulklarni doimiy nazorat va monitoring qilish tartibi;”. 3. 10-bandning uchinchi xatboshisi quyidagi tahrirda bayon etilsin: “Filiallari va/yoki bank xizmatlari ofislari soni 50 ta yoki undan ortiq boʻlgan tijorat banklarining bosh ofisidagi Ichki nazorat xizmati shtat birligi 10 tadan kam boʻlmasligi lozim.”. 4. 22-bandning “a” kichik bandi quyidagi mazmundagi xatboshi bilan toʻldirilsin: “jismoniy shaxs bank mobil ilovasi orqali akkaunt ochish uchun murojaat qilganda;”. 5. Quyidagi mazmundagi 241-band bilan toʻldirilsin: “241.Tijorat banklari axborot tizimlaridagi aniqlik darajasini har bir xizmat yoki operatsiya toifasining tavakkalchilik darajasidan kelib chiqqan holda belgilashi kerak. Aniqlik darajasi operatsiya ishtirokchilari identifikatsiya maʼlumotlarining har bir elementi boʻyicha alohida belgilanishi lozim.”. 6. Quyidagi mazmundagi 271-band bilan toʻldirilsin: “271. Tijorat banklari yuridik shaxslarni lozim darajada tekshirish jarayonida mijozning direktori yoki taʼsischilari (aksiyadorlari, ishtirokchilari) nominant ekanligi aniqlagan taqdirda, bu haqida va nominator toʻgʻrisida maxsus vakolatli davlat organiga xabar berishi lozim.”. 7. 381-bandda: birinchi va ikkinchi xatboshilardagi “36” raqami “30” raqami bilan almashtirilsin; quyidagi mazmundagi xatboshi bilan toʻldirilsin: “Tijorat banklari mazkur Qoidalarning 76-bandiga muvofiq pul mablagʻlari yoki boshqa mol-mulkdan foydalanishga ruxsat berilgan operatsiya sifatida ichki elektron pul oʻtkazmalarini amalga oshirishda ularni tomonlardan biri Roʻyxatga kiritilgan shaxs ekanligi haqidagi maʼlumotlar bilan birga oluvchi bankka yuborilishini taʼminlashlari kerak.”. 8. 48-bandda: oʻn uchinchi, oʻn beshinchi, oʻn oltinchi, oʻn toʻqqizinchi va yigirma birinchi xatboshilardagi “500” raqami “1000” raqami bilan almashtirilsin; oʻn toʻrtinchi xatboshi chiqarib tashlansin; oʻn beshinchi — yigirma birinchi xatboshilar tegishli ravishda oʻn toʻrtinchi — yigirmanchi xatboshilar deb hisoblansin; oʻn oltinchi xatboshi chiqarib tashlansin; oʻn yettinchi — yigirmanchi xatboshilar tegishli ravishda oʻn oltinchi — oʻn toʻqqizinchi xatboshilar deb hisoblansin. 9. 49-bandda: uchinchi va toʻrtinchi xatboshilar quyidagi tahrirda bayon etilsin: “jismoniy shaxslar tomonidan (shu jumladan, bir nechta jismoniy shaxslar tomonidan bir kontragent nomiga), shu jumladan, pul oʻtkazmalari tizimlari orqali bir vaqtda yoki koʻp marotaba 30 kundan oshmagan muddat davomida bazaviy hisoblash miqdorining 1000 baravariga teng yoki undan oshadigan umumiy summada chet el valyutasida chet eldan joʻnatilgan pul mablagʻlari olinishi yoki chet elga pul mablagʻlari joʻnatilishi; jismoniy shaxslar va/yoki yakka tartibdagi tadbirkorlar tomonidan bir vaqtda yoki koʻp marotaba 30 kundan oshmagan muddat davomida bazaviy hisoblash miqdorining 1000 baravariga teng yoki undan oshadigan umumiy summada chet el valyutasidagi pul mablagʻlari sotilishi, sotib olinishi yoki xalqaro toʻlov kartalaridan naqd pul koʻrinishida yechib olinishi;”; yettinchi, oʻn beshinchi, oʻn yettinchi — oʻn toʻqqizinchi xatboshilardagi “500” raqami “1000” raqami bilan almashtirilsin; oʻn toʻrtinchi xatboshi quyidagi tahrirda bayon etilsin: “davlat roʻyxatidan oʻtganiga yoki qayta roʻyxatdan oʻtganiga yoxud bankda hisobvaraq ochganiga uch oydan koʻp boʻlmagan yuridik shaxsning pul aylanmasi bazaviy hisoblash miqdorining 20000 baravariga teng yoki undan oshsa;”; quyidagi mazmundagi xatboshilar bilan toʻldirilsin: “norezident shaxsdan (agar bunday maʼlumotlar tijorat bankiga maʼlum boʻlsa) rezident jismoniy shaxsga bir vaqtda yoki koʻp marotaba 30 kundan oshmagan muddat davomida bazaviy hisoblash miqdorining 1000 baravariga teng yoki undan oshadigan umumiy summada chet el valyutasidagi pul mablagʻlarining kelib tushishi; hisob-kitoblarni amalga oshirish tartibi mijozning odatiy faoliyatidan farq qiluvchi nostandart yoki gʻayrioddiy murakkab sxemalardan iborat boʻlishi; yuridik shaxslar yoki yakka tartibdagi tadbirkorlar hisobvaraqlaridan jismoniy shaxs hisobvaragʻiga operatsiya amalga oshirilish kuniga belgilangan bazaviy hisoblash miqdorining 1000 baravariga teng yoki undan oshadigan summadagi pul mablagʻlarining moliyaviy yordam yoki qarz sifatida koʻchirilishi; yuridik shaxslar yoki yakka tartibdagi tadbirkorlarning hisobvaraqlaridan faqat tovarlar importi uchun chiqarilgan xorijiy valyutalar boʻyicha shartnoma predmetini xizmat koʻrsatishga oʻzgartirilishi yoki debitor qarzdorlikni xizmat koʻrsatish orqali soʻndirilishi, basharti uning qiymati bazaviy hisoblash miqdorining 20000 baravariga teng yoki undan oshsa.”. 10. 52-bandda: quyidagi mazmundagi uchinchi xatboshi bilan toʻldirilsin: “Barcha identifikatsiya maʼlumotlari Roʻyxatga kiritilgan shaxsning maʼlumotlari bilan toʻliq mos kelgan mijoz hisobvaraq ochish uchun qilgan murojaati bilan ochish soʻralgan hisobvaraqqa kirim qilinishi lozim boʻlgan pul mablagʻlarini taqdim qilsa, tijorat banki bu operatsiyani kechiktirmasdan va oldindan xabar qilmasdan toʻxtatib turadi va pul mablagʻlarini alohida tranzit hisobvaraqqa kirim qilib, ishga solmay toʻxtatib qoʻyadi.”; uchinchi — yettinchi xatboshilar tegishli ravishda toʻrtinchi — sakkizinchi xatboshilar deb hisoblansin. 11. 55-band quyidagi mazmundagi l3-kichik band bilan toʻldirilsin: “l3) bir vaqtning oʻzida rahbari va taʼsischilari/benefitsiar mulkdorlari oʻzgargan yuridik shaxslar (agar bunday maʼlumotlar tijorat bankiga maʼlum boʻlsa);”. 12. 74-bandning toʻqqizinchi xatboshisidagi “xabardor qilishga haqli” degan soʻzlar “xabardor qilishi lozim” degan soʻzlar bilan almashtirilsin. 13. 1-ilovaning 7-bandi quyidagi tahrirda bayon etilsin: “7. Telefon raqami (agar mavjud boʻlsa).”.